Music Library Cover Design RHH | Print of verpakking ontwerp ontwerpwedstrijd
- no images of weapons or drugs or drug paraphernalia Aangepast pakket Pas/sleutelhanger uittrekbaar klein | SoLow
Home/Winkel/Sleutel, portemonnee & bril, Cadeau/Pas/sleutelhanger uittrekbaar klein
Pas/sleutelhanger uittrekbaar klein
Pas/sleutelhanger uittrekbaar klein aantal
Categorieën: Cadeau, Sleutel, portemonnee & bril Merk: Wauw Dieseltekort kortwiek boere wat moet oes | Netwerk24
Deur Liesl Peyper 05 Julie 2020 00:05
Boere in die noordelike gedeeltes van die land oes tans somergrane en ’n voortslepende dieseltekort kan uiteindelike voedselsekerheid beïnvloed.
“Boere wat nou produkte soos mielies, sitrus en ander gewasse oes, word ernstig benadeel deur die beperkte hoeveelheid diesel in sekere provinsies,” sê Christo van der Rheede, uitvoerende adjunkdirekteur van Agri SA.
Die Suid-Afrikaanse Petroleumbedryfvereniging (Sapia) het die afgelope week in ’n verklaring gesê voorvalle van diefstal en vandalisme aan Transnet se pypleiding van Durban na Johannesburg belemmer voorsiening van brandstof aan die binneland. “Dit veroorsaak vertragings in brandstofaflewering en tekorte in sekere gebiede,” lui Sapia se verklaring. Die vereniging hou egter vol dat daar genoeg voorraad is om in die huidige vraag te voorsien.
Intussen het ’n ongeluk by die Astron-raffinadery in Milnerton in Kaapstad, waarin twee werkers dood en sewe beseer is, die aanleg se bedrywighede ook gekniehalter. Dit kan ook ’n uitwerking hê op brandstofvoorraad, het die departement van minerale bronne en energie in ’n verklaring gesê.
Transnet het vroeër in ’n aanbieding aan Sapia gesê daar was ’n beduidende toename in voorvalle van diefstal by sy pypleidings in die begin van die 2020-’21-boekjaar.
Transnet-pypleidings vervoer 250 miljoen liter petrol en diesel per week en strek oor vyf provinsies heen.
Teen Junie vanjaar was daar reeds 38 voorvalle. In die boekjaar tot einde Maart 2020 is 181 voorvalle aangemeld. Teen Maart is 84 mense in hegtenis geneem en 75 strafregtelike klagte aanhangig gemaak.
Agri SA se Van der Rheede sê die sabotasie by Transnet se pypleidings is besig om die land se ekonomie te verlam en dat die polisie én weermag brandpunte daagliks behoort te monitor.
Hy voeg ook by dat die prentjie wat die brandstofbedryf voorhou, naamlik dat daar genoeg diesel beskikbaar is, aansienlik verskil van wat op grondvlak ervaar word. “Boere sukkel steeds om diesel vir oesdoeleindes aan te koop,” sê hy. “Die landbouwaardeketting is afhanklik van diesel en onderbrekings in dieselvoorraad kan die hele bedryf negatief beïnvloed.”
Hy wys daarop dat boere in die noordelike gedeeltes van die land tans somergrane oes. Daar is ’n groot aanvraag na witmieliemeel en ’n volgehoue dieseltekort kan voedselsekerheid uiteindelik beïnvloed.
Meer oor: Sasol | Engen | Agri Sa | Brandstofbedryf | Dieseltekort | Brandstof | Diesel
Petrolprys: Hier is finale styging op 1 Julie
Dieseltekort: Rantsoene ingestel - voor prys styg
Koskrisis dreig weens tekort aan diesel